श्री राम प्रसाद ने सुमि‍त्रानंदन पंत की समग्र काव्‍य साधना की चर्चा करते हुए कहा कि‍ पंत के कृति‍त्‍व को आज नये सि‍र से, नये दृष्‍टि‍कोण से, नये परि‍प्रक्ष्‍य में देखने और वि‍चार करने की आवश्‍यकता है क्‍योंकि‍ उनकी नि‍धन के 34 साल के बाद आज स्‍थि‍ति‍यां, देश, काल, परि‍वेश वे नहीं है, जो पंत के समय थीं। ‘’प्राकृति‍क चि‍त्रण का महान कवि‍ - पंत’’ शीर्षक अपने पत्र में डॉ टी महादेव राव ने उन्‍हें प्रकृति‍मय कवि‍ कहते हुए उनकी एकाकीपन की, प्रकृति‍ से जुड़ी कवि‍ताओं का उदाहरण दि‍या। उनका कहना था उनकी कवि‍ताओं पर प्रगति‍वाद का, शैली, कीट्स जैसे वि‍देशी कवि‍यों का प्रभाव देखा जा सकता है। श्रीमति‍ मीना गुप्‍ता ने अपने लेख – सुकुमार कवि‍ताओं का सर्जक – पंत पढ़ा जि‍समें उनकी कवि‍ताओं में नि‍हि‍त कोमल, मर्मस्‍पर्शी मगर प्रभावोत्‍पादक भावनाओं का जि‍क्र कि‍या गया। नीरव कुमार वर्मा ने अपने ‘’मानवता की कल्‍याण कामना से जुड़े कवि‍ पंत’’ शीर्षक आलेख में पंत को प्राकृति‍क, मानवतावादी, लोक कल्‍याण की कामना करने वाला महान कवि‍ की संज्ञा दी।